સૉશિઅલ મીડિયા પર એવી અટકળો ચાલી રહી છે કે જે ખાતાં નિલંબિત કરાયાં છે તે ‘બૉટ’ (ખોટાં ખાતાં) છે જે રશિયા દ્વારા પ્રેરિત છે. રશિયા સૉશિઅલ મીડિયા દ્વારા પોતાનું પ્રભુત્વ ફેલાવવા માગે છે. ટ્વિટરે એ જાણકારી નથી આપી કે કેટલાં ખાતાંને અસર થઈ છે કે કેટલાં ખાતાં નિલંબિત કરાયાં છે અથવા ખરેખર કેટલાં સાચાં ખાતાંધારકોને આ વધેલી ચકાસણીથી અસર થઈ છે. જોકે, ટ્વિટરે એ જરૂર જાહેર કર્યું છે કે તે વપરાશકારને એક કરતાં વધુ ખાતાં પર એક સરખી પૉસ્ટ મૂકવા નહીં દે અથવા એક કરતાં વધુ ખાતાં પર રિટ્વીટ કે લાઇક કરવા જેવાં કામો પણ નહીં કરવા દે.